CELEX: 62014TN0234
Language: ro
Date: 2014-04-11 00:00:00
Title: Cauza T-234/14: Acțiune introdusă la 11 aprilie 2014 – Mammoet Salvage/Comisia

16.6.2014   
            
            
               RO
            
            
               Jurnalul Oficial al Uniunii Europene
            
            
               C 184/37
            
         Acțiune introdusă la 11 aprilie 2014 – Mammoet Salvage/Comisia
   (Cauza T-234/14)
   2014/C 184/59
   Limba de procedură: neerlandeza
   
      Părțile
   
   
      Reclamantă: Mammoet Salvage BV (Rotterdam, Țările de Jos) (reprezentanți: P. Kuypers și A. Schadd, avocați)
   
      Pârâtă: Uniunea Europeană, reprezentată de Comisia Europeană
   
      Concluziile
   
   Reclamanta solicită Tribunalului:
   
               —
            
            
               cu titlu principal, constatarea abținerii de a acționa a Uniunii Europene și/sau a Comisiei Europene;
            
         
               —
            
            
               cu titlu subsidiar, obligarea Uniunii Europene și/sau a Comisiei Europene la plata sumelor datorate reclamantei;
            
         
               —
            
            
               cu titlu încă mai subsidiar, obligarea Uniunii Europene și/sau a Comisiei Europene la plata de daune interese reclamantei;
            
         
               —
            
            
               cu titlu principal, cu titlu subsidiar și cu titlu încă mai subsidiar, suspendarea procedurii în conformitate cu articolul 77 din Regulamentul de procedură al Tribunalului, pe o perioadă de trei luni de la primirea de către reclamantă a hotărârii arbitrale;
            
         
               —
            
            
               obligarea Uniunii Europene și/sau a Comisiei Europene la plata cheltuielilor de judecată și a cheltuielilor extrajudiciare.
            
         
      Motivele și principalele argumente
   
   În 2010, reclamanta a câștigat o cerere de ofertă pentru îndepărtarea a 74 de epave într-un port din Mauritania, în cadrul Fondului european de dezvoltare. Contractul, încheiat între Mauritania și reclamantă, este andosat pentru finanțare în numele Comisiei Europene de către ambasadorul și șeful Delegației Uniunii Europene în Mauritania. Prin andosare, pârâta nu a devenit parte contractantă la contractul menționat, ci a preluat obligația de plată a lucrărilor efectuate.
   În susținerea acțiunii, reclamanta invocă trei motive.
   
               1.
            
            
               Primul motiv, întemeiat pe abținerea de a acționa a pârâtei
               Contractul dintre reclamantă și Mauritania cuprinde o dispoziție potrivit căreia obligațiile de plată ale Uniunii încetează cel târziu la 18 luni de la încheierea perioadei de executare a lucrărilor. La 4 decembrie 2013, reclamanta a solicitat Mauritaniei și Delegației Uniunii Europene să prelungească acest termen. Pârâta nu a reacționat la această invitație de a acționa.
            
         
               2.
            
            
               Al doilea motiv, întemeiat pe andosarea de către Comisia Europeană a finanțării contractului
               Reclamanta apreciază că lucrările sunt finalizate și solicită Tribunalului să oblige pârâta la plata facturilor neachitate, și anume sumele restante care sunt datorate reclamantei pentru lucrările pe care le-a efectuat.
            
         
               3.
            
            
               Al treilea motiv, întemeiat pe răspunderea extracontractuală a Uniunii Europene
               În cazul în care Tribunalul ar considera că termenul de plată acordat Uniunii Europene a expirat, reclamanta solicită Tribunalului să oblige pârâta la plata de daune interese egale cu valoarea facturilor neachitate.
               În plus, reclamanta solicită Tribunalului să constate că pârâta a acționat în mod nelegal față de reclamantă în privința desemnării experților, ceea ce a produs un prejudiciu extracontractual.